1. srečanje medgeneracijskega branja

v šolskem letu 2021/2022

9. 2. 2022

Slika, ki vsebuje besede besedilo

Opis je samodejno ustvarjenRay Bradbury: Fahrenheit 451

Prisotne: Hana Jakovac, Pika Leskošek, Tadeja Rems, Iza Žgalin (vse iz 3. mm), Darka Hvastija, Valentina Maver, Savina Zwitter

Načrtovanega pogovora o Mazzinijevem romanu *Otroštvo* kar dvakrat zaporedoma nismo mogle izpeljati zaradi COCID-a, zato smo se odločile zamenjati besedilo.

Po izboru dijakinj smo tako brale znanstveno- fantastični roman iz sredine 10. stoletja *Fahrenheit 451*.

Še kako aktualna problematika totalitarističnega režima, ki zatira kulturo, omenjene so sicer le knjige, nam je danes in tukaj kar aktualna. V marsičem pa knjigo zaznamuje čas nastanka: odnos do žensk, ki so večinoma le brezposelne gospodinje, ki živijo iz dneva v dan v svojem odtujenem svetu, je odraz položaja ameriških žensk v 50. letih 20. stoletja.

Požiganje knjig poznamo iz zgodovine skozi različna obdobja, vedno z enakim ali podobnim namenom, ki je blizu cenzuri. O cenzuri smo se kar precej pogovarjale: odnos do prepovedanih knjig danes v nekaterih »demokratičnih« okoljih je dijakinje presenetil.

Slika, ki vsebuje besede besedilo

Opis je samodejno ustvarjenKnjiga ne temelji na futuristični tehnologiji, pač pa na presenetljivo dobri upodobitvi družbenih odnosov. Pisatelj jih je uspel, čeprav so kruti, brezosebni, neprijetni, predstaviti v precej liričnem jeziku in zgodbo zaokrožiti v precej optimističnem koncu. Res optimističnem? O tem se nismo popolnoma strinjale.

Za naslednje srečanje, ki je predvideno 16. 3pred kratkim objavljeni roman **Karine Tuil *Človeške stvari***.